Петър Чорев:Мечтая за собствено ателие в Англия, патриотизмът ме крепи - Интервю\nПетър Чорев:Мечтая за собствено ателие в Англия, патриотизмът ме крепи\nAdmin 01 Октомври 2017 19:06 Интервю 0\nТой е роден на 26 октомври, навръх Димитровден. И носи гордо името на своя дядо по бащина линия – Петър. Но не за това ще разговаряме с Петър Чорев от разложкото село Елешница. А за вярата, таланта, любовта. И за още нещо – търсенето на препитание и по-добър живот оттатък Родината, зад границата – в далечна Англия. Един 27-годишен млад мъж говори откровено за себе си, за близките си, за изкуството, за таланта си да рисува, да вае дърворезби и скулптури...\nКое те мотивира да се трудиш близо два месеца, за да направиш скалния барелеф на свети Георги над Елешница?\nБарелефът го направих, защото исках нещо да остане, нещо значимо, нещо, което ще кара съселяните ми да се гордеят. Върнах се от гурбет от Англия. Реших, че е дошло времето да реализирам своята 4-годишна идея за направата на барелеф в скалния масив над Долната махала в родното ми село Елешница. Въпросната скала е точно срещу прозореца ми. Желанието ми да творя е голямо. Завършил съм Професионална лесотехническа гимназия „Никола Вапцаров” в Банско, специалност „Дърворезба”. Висшето ми образование пък е със специалност „Педагогика на обучението по изобразително изкуство” в Югозападния университет в Благоевград. На 10 юли тази година грабнах чукове, секачи, длета, шлайф, маска и се качих в „ателието” си под открито небе. Цели 45 дни работих върху скалата, за да направя внушителната композиция – висока е 3,80 метра и е широка 3,30 метра. Изобразих свети Георги, който побеждава змея. Нека пази селото ни от зло и беди този светец. Исках да покажа, че човек може да постигне много, ако силно го желае. Струваше си и времето, и усилията, след като направеното от мен се харесва на всички.\nОткъде имаш тази слабост към изкуството – да рисуваш, да ваеш дърворезби и скулптури?\nБаща ми Борис рисува, той е самоук талант, работи като шлосер в завода в Елешница. Като малък съм гледал как майстори разни неща. Сигурно това ме е запалило по изкуството. И то за мен е ежедневие, не мога да стоя със скръстени ръце и да не правя нищо. Непрекъснато имам някакви планове, които се опитвам да реализирам.\nОчакваше ли такъм гоям интерес да има към теб след направата на този барелеф?\nНе, в никакъм случай, не съм го допускал, но е факт. Скалният барелеф само за броени дни се превърна в атракция и за местните хора, и за туристите. Кметът на село Елешница - Сашо Мицин, ще търси финансиране за монтирането на осветление край скалата, за да бъде още по-ефектно сътвореното от мен. Изненадан бях от вниманието на медиите към стореното от мен. Притеснено ми е, че съм център на внимание. Дори кметът на община Разлог – Красимир Герчев, ме покани на среща. Очарован съм от градоначалника, той ми подари герба на общината, аз пък му подарих картина на Васил Левски, рисувана с кафе. Обсъдихме бъдещи проекти, които да реализирам, когато се върна догодина в Елешница. Има едни други скали над селото, там ще направя нещо още по-голямо. Ще мисля темата в Англия, имам време. Нещо от българското Възраждане, нещо патриотично, нещо хубаво, може и от Априлското въстание да е някакъв сюжет.\nИмал ли си трудни моменти, в които си искал да зарежеш хобито си?\nВсеки има трудни моменти. Аз не правя изключение, но моят талант ми помага да намирам отдушник. За мен бе много тежко, когато заминах на студентска бригада в САЩ през 2011 година. Защото съм много привързан към родния край, към близките, към родината си. Не е приятно да търсим препитание младите в чужбина, но това е реалността. Искаме не просто да оцелеем, а да сме пълноценни личности, с права, задължения и сигурност. Никога не бях напускал България, бях в Бостън, огромен град. Работата ми бе да правя доставка на храни по ресторанти, трудих се във фирма за преработка на гъби, понякога карах микробус, за да разкарвам стоката. Три месеца и половина бях там. А по това време майка ми Снежана бе много болна. Предстоеше й операция. Бях в неведение какво точно е състоянието й, близките ми криеха от мен. Днес е до мен, жива и здрава е, слава богу. Щом се върнах от Америка, измайсторих голяма икона на Богородица с Младенеца – подарих я на църквата ни „Свети Атанасий” в знак на благодарност към Господ, че майка ми е добре. Сега много ми липсва сестра ми Татяна, която е по-голяма от мен. В момента е в майчинство, живее в Германия със съпруга си, зет ми е строител, разбира много от гипсокартон. Имам две прекрасни племеннички. По-голямата е на 7 години, вече е в първи клас. Сестра ми преди време завърши геодезия в Университета по архитектура, строителство и геодезия с отличен успех 5,80. През август идваха сестра ми и семейството й в Елешница за две седмици. Бе прекрасно време. Бях с най-любимите си същества. По това време работех на барелефа в скалите над селото. Показах го на близките си, те много го харесаха. Аз имам приятелка, заедно сме вече три години и половина, казва се Ирена и е от Сандански. Важно е човек да има някой до себе си, когото обича и който го обича. Заради привързаността си към рода ни искам да направя родословно дърво. Издирвам снимки, информация, исторически документи.\nКак се чувствате в Англия?\nМиналата година през лятото заминахме за първи път в Англия, беше през август. Останахме 8 месеца. Работихме с приятелката ми във фирма за спортни стоки – сканираш, опаковаш, пакетираш, подреждаш, правиш стоките във вид за продажба на крайния клиент. Не искам да съм учител. Мечтая хобито ми да стане професия, да имам собствено ателие, да направя самостоятелна изложба, да пробия и в чужбина, там да имам ателие. Защо не! Мога и дърворезби, и скулптури, и картини да правя. Рисувам и с кафе. Правя разни бутафорни неща - пистолети за кукерското шоу на Великден в Елешница, сега правя колан с мъниста.\nНосталгията по близките и България не те ли мъчи?\nНяма как да е другояче, тъй като съм истински патриот и именно патриотизмът ме крепи в тежки мигове. Тъжно е, че съм в чужбина, но се налага. Няма начин. На 5 октомври летим пак за Англия. Броя дните един по един, голяма тежест усещам у мен. Като осъден на смърт съм. Но имаме намерение да останем, защото там ни ценят и като личности, и като работници. По-големи са мащабите, мога и там да успея с таланта си. Всеки ден се чувам с родителите си, със сестра ми и племенничките по телефона, по скайп се виждаме. Родителите ми ни разбират и мен, и сестра ми. Макар да не им е леко, че и двете им деца са зад граница.\nКой е най-ценният урок на твоите родители за теб?\nБлагодаря им от сърце, че ме научиха да съм добър, да помагам на хората, да вярвам в себе си и в по-доброто утре. В Англия времето ме потиска, все е мрачно, тъмно, влияе на моето настроение. И си мечтая за родния край – да ме огрее слънцето, да ме „захлупи” синьото небе. Но съм благодарен, че съм жив и здрав, че имам ръцете си и ума си, за да се развивам. Вярата не ме напуска. Вярващ човек съм. През 2013 година направих стенописите в параклиса „Свети Илия” край селото ни. Вярвам в бог, вярата ми помага, крепи ме. Вярата в мен и любовта на близките ми ме правят истински щастлив.\n04 Декември 2018 09:24 | 0\n06 Декември 2018 09:25 | 0\nКирил Пецев: Църна месечина” е роман за пътя на душата към истината\n19 Ноември 2018 16:15 | 0\n08 Ноември 2018 13:33 | 0


Отговори на проблемите на жените » Мода » С какво се носят ugg ботуши за зимата?\nНе чак толкова отдавна се появиха тези ботуши в гардеробах модата, но популярността им се надценява трудно. В какво е тайната на тяхната популярност? Всичко е просто: ugg - удобни, топли и, съответно, модерен. Въпреки, че тази обувки можете да носите и при нулева температура, при нас сми носят единствено през зимата. Поселив си обувки рафт тази модерна двойка, веднага възниква въпрос: "В какво да носите ботуши ugg?"\nИ така, ето няколко печеливши варианта:\nс облегающими дънки;\nс плътни колготами.\nВ същото време много fashionistas интересува, а възможно ли е да се носят ugg ботуши с рокля? Италиански стилисти са твърдо против, като се има предвид такъв ансамбъл негармоничным. Но тук гледна точка на ценители на модата да се различават. Като гледам чуплива силуети модели на рокли и модни сапожках сми, се появява все повече и повече фенове на този ансамбъл. Нещо сладко има в тази комбинация. Така или иначе, мнението на професионалисти единодушно: ugg ботуши са добри за ежедневието. Как да не привлича тяхното удобство, но се появи в такъв обувки на бизнес среща или в ресторант - позор.\nИзбор на сми е толкова широка, че ви позволява да отговори на всяка модницу: кожа и възли, с шарките и без високи и по-кратки. Много момичета се интересуват от това, с какво да се носят къси ботуши ugg? Отговорът е очевиден - коротенькие ботуши ugg много добре облечен с тънки крака. Опитайте се да облека къси панталонки, плътни колготы и тези ботуши. Ще бъде много секси имидж!\nС какво се носят черни ботуши ugg? Факт е, че черният цвят е универсален. Обувки черен цвят, подходящ за всеки ансамбъл, дори ако ви се прииска да ярки детайли. Също се отнася и бял цвят. С какво се носят бели ботуши ugg да ви разкажа за времето. Как готино е да се носят светъл и уютен пуловер в снежен ден, а краката топли бели ботуши ugg ботуши!\nС каква чанта носи ботуши ugg?\nКласически вариант, чантата не е подходящ. Обърнете внимание на модели на широки форми, за да не се наруши стил. Въпреки това, може да получите оригинална чанта UGG.


ЛАЙТХАУС ГОЛФ & СПА ХОТЕЛ – КРАСОТА И ЛУКС НА БРЕГА НА МОРЕТО - Business Lady\nУникална обстановка, съчетаваща изключителност и близост: това е Лайтхаус Голф & СПА комплекс. Част от престижната верига European Tour Properties, комплексът е разположен в сърцето на Черноморското голф крайбрежие на Калиакра. Тук ще намерите зелени земи и впечатляващо игрище – толкова смело, колкото и красиво. Само на 5 км от историческото градче Балчик и заобиколен от три професионални голф игрища, комплексът е „кацнал” върху издигащите се скали, гледайки към дълбокото Черно море.\nЛайтхаус Голф & СПА хотел е най-новото допълнение към комплекса и е разположен върху впечатляващо плато, на върха на белите скали, със спираща дъха гледка към Черно море.\nХотелът осигурява елегантно и стилно настаняване в 180 просторни стаи, всяка с площ от 30 кв.м Интериорите в Лайтхаус Голф & СПА хотел са деликатни и класически. Светли цветове като бяло, кремаво и златно символизират спокойствието и целогодишното слънце. Всички стаи в хотела имат собствени тераси и панорамни прозорци, гледащи към зеленото голф игрище или тъмносиньото море. Всяка стая е кътче от рая, предлагаща всички удобства, присъщи за категорията на хотела – телевизор с плосък екран, удобни италиански легла, работен кът, високоскоростен интернет и просторна баня с душ и вана.\nТук ще откриете също различни спортни и развлекателни съоръжения, глезещи услуги и развлечения, които допринасят за Вашата истинска 5-звездна почивка в България.\nГолф игрище Лайтхаус е проектирано от известния бивш капитан от Райдър Къп – Иън Ууснам. Елитното голф игрище е от типа „линкс” и е с традиционен дизайн. За зашеметяващия пейзаж допринасят изключителните природни картини, около които Иън Ууснам изгради брилянтна колекция от дупки. Голф игрището предлага вълнуваща и предизвикателна голф игра както на професионалисти, така и на начинаещи. Всеки е добре дошъл да изпробва уменията си.\nЛайтхаус Спа енд Уелнес центърът е специално място. Тихо и спокойно кътче създадено, за да предлага спокойствие и бягство от всекидневния стрес. На това място грижите и нервността отстъпват на спокойствието. Ведро усамотено място на луксозен покой, където тялото и духът могат да бъдат освежени, подмладени и възстановени.\nЗа гастрономите и любителите на нощния живот, комплексът предлага голямо разнообразие от ресторанти и барове. С изглед към морето, игрището или невероятната Клубна Къща, Вие ще се насладите на прекрасно кулинарно изживяване. Лайтхаус ризорт предлага 5-звездна традиционна и международна кухня за всички вкусове. Нашите ежедневни специалитети използват най-изисканите продукти – от риба от Черно море и Дуранкулашкото езеро, до нашите собствени органично произведени яйца. Видовете ресторанти са избрани внимателно, за да удовлетворят всеки вкус или настроение.\n• Херос Бийч е непокварен пясъчен плаж, който се намира точно под хотела, на територията на Бялата лагуна, където се предлагат чадъри и шезлонги, водни атракции и ресторант.\n• Външен басейн с бар – чудесно разположен, точно пред петзвездния Лайтхаус голф и спа хотел, външният басейн предлага перфектно бягство под слънцето\n• Вътрешен басейн – 20/ 10 м – идеален начин да разпуснете, когато времето навън не е толкова благоприятно\nГолф комплекс Лайтхаус, България, предлага перфектна обстановка за корпоративни и частни тържества от всякакъв вид, от фирмени гала вечери и наградни церемонии, до международни или местни конференции и сватби с всякакъв размер.\nВ комплекса има различни конферентни съоръжения и функционални зали, от нашата бална зала „Посейдон“, събираща 300 души, до малки стаи за срещи за 20 души. Всички конферентни зали са напълно оборудвани с най-нови технологии. Освен това разполагаме с помещения за почивка(break-outrooms), както и с просторно фоайе, идеално за посрещане и кафе-паузи. Хотелът предлага и няколко външни места, които са в непосредствена близост до помещенията за срещи и са подходящи за събития на открито.\nОткрийте нашия голям избор от луксозни имоти за продан в голф комплекс Лайтхаус, България и можете да се докоснете до спокойния и разнообразен начин на живот, който винаги сте искали. Комплексът разполага с редица луксозни вили и стилни апартаменти, всички построени по най-висок стандарт.\nMore in this category: « АПОЛОНИЯ РИЗОРТ – прекрасно изживяване на брега на морето УЮТ И КОМФОРТ В АЛПИЙСКИ СТИЛ »


Среща без споразумение за вдигане на минималната работна заплата между синдикати и работодатели © Българи в Испания – полезният сайт!\nДнес приключи последната среща между синдикатите и организацията на работодателите, без да бъде постигнато съгласие по това, с колко да бъде вдигната мининималната работна заплата. Други срещи между представителите на работници и работодатели не са предвидени и е много вероятно правителството да трябва да взема само решение, какво точно да бъде повишението.\nСиндикатите искаха увеличение от 25 евро, докато организацията на работодателите заяви, че моментът не е подходящ за никакво увеличение, правителството от своя страна е склонно да повиши SMI с между 12 и 19 евро.\nИзточници близки до Министерството на труда обаче, не изключват възможността за нова среща между синдикати и работодатели, като според тях все още е възможно споразумение.\nТазу сутрин, Yolanda Díaz, втори вицепремиер и оглавяваща Министерство на труда, припомни, че Pedro Sánchez, е обявил повишаването на минималната работна заплата в Испания за незабавно. От нейното министерство приемат, че това означава от 1-ви септември, докато Nadia Calviño, министърка на икономикатас, смята, че увеличението на SMI, трябва да влезе в сила от октомври.\nCalviño каза още, че се надява да бъде постигнато съгласие между работодатели и синдикати и то да бъде в очертаните от правителството граници 12 и 19 евро.


Почти 14% поскъпване на природния газ предлага комисия към КЕВР - News.bg\nПриродният газ драстично да поскъпне от 1 октомври са предложили от работната група към Комисията за енергийно и водно регулиране (КЕВР), съобщи bTV.\nНа 10 септември от "Булгаргаз" поискаха природният газ да поскъпне. В предишни такива случаи експертите от КЕВР обичайно са редуцирали искания скок. Сега препоръчват поскъпването да се одобри.\nРазискването на проекта за увеличение на цената на природния газ ще бъде по време на открито заседание на комисията на 25 септември.\nДокументът ще бъде разискван на открито заседание на комисията на 25 септември. Причината - очакваните по-високи доставни цени на природния газ от внос, по-високия курс на щатския долар спрямо лева, както и факта че пред третото тримесечие на годината дружеството е продавало на загуба.\nПредседателят на КЕВР очаква по-добри условия за България\nПрез юли заради поскъпването на природния газ с малко над 10% цената на парното в страната веднъж беше повишена средно със 7,33% и като се добави още едно увеличение от 1 октомври реалното повишение за абонатите тази зима ще е над 15%, изчисляват от националната медия.\nна 18.09.2018 в 23:50:57 #2\nНякои искат размирици. Хората и сега не могат да си плащат отоплението и идва зима. Лоша, много лоша политика.\nна 18.09.2018 в 19:11:45 #1\nИ ако си мислите,че това ще е последното увеличение на газа,сте големи наивници.КЕВР не е нищо друго освен орган за слабоумна шашмалогия,с която защитава антинародната енергийна политика на герберастите.\nНачало / Икономика / Енергетика / Почти 14% поскъпване на природния газ предлага комисия към КЕВР


Мачът на звездите, NBA и най-интересното от звездния уикенд - Lifestyle.bg\nМачът на звездите, NBA и най-интересното от звездния уикенд\nПрез изминалия уикенд феновете на баскетбола имаха какво да видят, защото в Шарлот се проведе Мача на звездите.\nЛеброн Джеймс също е замесен\nКулминацията беше в неделя, когато един срещу друг се изправиха отборите на Леброн Джеймс и Янис Адетокумбо.\nПубликация, споделена от NBA (@nba) на Фев 17, 2019 в 2:46 PST\nНо преди да стигнем до него, трябва да хвърлим един поглед на това какво се случи в съботния ден, защото имаше какво да се види.\nПубликация, споделена от @nbatv на Фев 16, 2019 в 6:24 PST\nВ надпреварата кой е по-добър в стрелбата за три точки се включиха Стеф Къри, Сет Кър, Девин Букър, Дирк Новицки, Кемба Уокър, Крис Мидълтън, Дани Грийн, Деймиън Лилард, Бъди Хийлд и Джо Харис. Беше доста атрактивно, като ние лично бяхме готови да се обзаложим, че Стеф Къри ще спечели, но това не се случи.\nПубликация, споделена от NBA (@nba) на Фев 16, 2019 в 6:48 PST\nГолемият победител се оказа баскетболистът на Бруклин Нетс Джо Харис. При забивките нещата изглеждаха малко по-скучновато, но Хамиду Диало наелектризира атмосферата в залата, когато прескочи Шакил О'Нийл, за да забие ефектно.\nПубликация, споделена от Luciabasketball (@stluciabasketball) на Фев 17, 2019 в 3:19 PST\nОтиграването му стана известно като Забивката на Супермен, защото под екипа си той носеше тениска на супергероя. А с тази забивка Хамиду Диало си спечели и приза.\nПубликация, споделена от NBA (@nba) на Фев 16, 2019 в 7:47 PST\nВ събота се състоя и предизвикателството за това кой притежава по-добра техника и умения като цяло. В него се отличи Джейсън Тейтъм, който се превърна и в първия баскетболист на Бостън Селтикс, спечелил тази надпревара. А това се случи по доста ефектен начин, вкарвайки кош с изстрел от центъра на игрището.\nПубликация, споделена от NBA (@nba) на Фев 16, 2019 в 5:49 PST\nИ така стигаме до кулминацията на целия уикенд - Мача на звездите. Беше си наистина зрелищно, защото видяхме нечовешки отигравания от Янис Адетокумбо.\nПубликация, споделена от NBA (@nba) на Фев 17, 2019 в 6:21 PST\nПубликация, споделена от NBA (@nba) на Фев 17, 2019 в 6:11 PST\nРазбира се, не липсваха подобни и от Леброн Джеймс.\nПубликация, споделена от NBA (@nba) на Фев 17, 2019 в 8:06 PST\nЛично нас най-много ни впечатли забивката на Стеф Кър, каквато не всеки ден може да се види от него.\nПубликация, споделена от NBA (@nba) на Фев 17, 2019 в 8:08 PST\nВ края не мача обаче отборът на Леброн Джеймс се поздрави с победата - 178-164, а Кевин Дюрант беше обявен за Най-полезен играч, отбелязвайки 31 точки.\nПубликация, споделена от NBA (@nba) на Фев 17, 2019 в 8:22 PST\nЛайфстайл / Истории / Идеи / Мачът на звездите, NBA и най-интересното от звездния уикенд


Когато мъжът се държи незряло - Мама Нинджа\nТе се сърдят, ако не стане на тяхното. Крещят, когато се преуморят. Отказват да ви изслушат, когато се ядосат. Да не си помислихте, че описваме четиригодишно дете?\nСпоред брачните терапевти това е поведението на класическия незрял съпруг. Кои са другите признаци, че сте се омъжили за човек, който има проблем с емоционалната зрялост?\nТипично поведение на незрял съпруг:\nНапива се безобразно на служебното парти и се излага, а после се извинява с това, че е прекалил с алкохола.\nНа гости у родителите ви се прозява и проявява видимо отегчение.\nДразни се от приятелите ви и се държи неучтиво с тях.\nОчаква постоянно вие да правите всичко за него, без да ви отвръща със същото.\nОтделя за хобито си повече време, отколкото за децата си.\nКогато нещо не върви, никога не търси грешка в себе си.\nПриема за нормално родителите му да му помагат финансово.\nТърси одобрението на приятелите си, често ви се струва, че те са по-важни за него от вас.\nОчаква всички да се съобразяват с него, без да им отвръща със същото.\nПриема защитна позиция, ако влезете в спор с него и започва да ви напада.\nПонякога ви се струва, че обича да ви провокира и дразни, все едно ви "изпитва" дали го обичате.\nЧестно казано, всички имаме моменти, когато се държим детински, но съпругът, който действително е незрял, дори не се опитва да се държи като възрастен в отношенията с жена си. Фактът, че съпругът ви се държи незряло означава, че той не е пораснал емоционално. Затова и също като малко дете не успява да овладее емоциите си. Когато се почувства застрашен или наранен, реагира с гняв. Способен е да избухне дори за дреболия. Проблемът му е същият като този на четиригодишните деца. Той не се е научил да признава чувствата си, нито да ги изразява с думи.\nЗащо любовта се превръща в претенции към другия\nАко вашата половинка се проявява незряло през повечето време или често има такива изблици, това далеч не означава, че с него не може да се живее. Най-вероятно вие го обичате въпреки тях, защото има други ценни качества. Добрата новина е, че има неща, които можете да направите, за да подобрите ситуацията. Сигурно има моменти, когато ви се иска да му кажете “вземи да пораснеш”, но с това надали ще постигнете желания ефект. Може би е по-добра идея да пробвате тези три начина, за да се справите с незрелия съпруг.\n1. Спрете да го обгрижвате и глезите\nКогато мъжът ви започне да се държи като малко дете, му отговаряйте като на възрастен. Ако например ви се оплаква с хленчещ глас колко е тежка работата му или как светът е несправедлив към него, покажете съчувствие: “О, това е ужасно.”, но не се втурвайте да решавате неговия проблем. Не е добра идея и да се опитате да го убедите, че проблемът му е незначителен, защото разговорът ще се превърне в спор как вие не разбирате какво преживява той.\nНе забравяйте, че може би съпругът ви наистина е имал тежък ден и се нуждае от подкрепата ви и от това да го изслушате. Може би сте единственият човек, пред когото той може да се разкрие. Ако не се оплаква, но е намусен, вероятно причината е, че не знае как да сподели какво изпитва и затова се затваря в себе си. Съчувствайте, проявете разбиране, но го поощрете да потърси решение като зрял човек.\nАко незрялото му отношение води до това да е груб или агресивен, не сте длъжни да го търпите. Ако например започне да ви напада или да ви се подиграва по време на спор, просто кажете: “Не искам да говоря с теб, когато се държиш така” - и излезте от стаята.\n2. Оставете го на реалността\nТова не е лесно. Но трябва да позволите той да понесе последиците за незрелите си избори. Да речем, че излезе да пие с приятели и не може да стане за футболния мач на детето на следващата сутрин. Позволете му да си понесе последиците. Вероятно ще ви се иска да го прикриете и извините пред детето, но е по-добре да го оставите да поеме отговорност за избора си и сам да се извини.\nАко съпругът ви има незряло отношение към семейните финанси, кажете му, че според вас би било по-мъдро да заделите средства за домакинските разходи преди той да започне да харчи необмислено.\n3. Дръжте се на ниво\nНе падайте до неговото. Ако той започне да ви крещи или да ви обвинява, може би ще ви се иска да му отговорите в неговия стил да се вземе в ръце и да не се държи като дете. Недейте. Останете на ниво. Кажете му по-скоро, че избирате да решавате споровете си като зрял човек, и когато той е готов да ви отговори по същия начин, ще го изслушате.\nСъпругът ви трябва да знае, че вие не сте му майка.\nНе допускайте да ви превърне в такава. Настоявайте домашните задължения и отговорността за децата да се разпределят. Не поемайте неговия дял, само защото предпочитате да свършите работата сама, отколкото той да ви се цупи или сърди. Прекрасно е, че вие му правите кафето сутрин или приготвяте вечерята, но не е добре той винаги да очаква това от вас. Нормално е да се вижда с приятелите си от време на време, но не е редно да пропусне вашия празник заради тях. Хубаво е да има хоби, но не може да похарчи половината бюджет за семейна почивка за него. В един момент постоянните компромиси ще ви дотежат ужасно, ако идват само от едната страна, колкото и да го обичате.\nПрофесионалната помощ никога не е излишна. В момента, в който той самият осъзнае, че има проблем, вече ще е готов да направи първата крачка за решаването му. За подобно поведение обикновено виним родителските грешки.\nЗа жалост, незрелият съпруг е и незрял баща. Може би ще ви е интересно да прочетете и тези 12 признака на токсичните родители. Статията на Люси Рикспуун за родителите нарциси също е много полезна.\nПрепоръчваме ви и този текст за патологичните лъжци.\nАко половинката ви има социопатични прояви или е склонна към агресия, вижте съветите на жена, живяла с насилник 18 години, която дели с него грижите за децата им.\nПоследно променена в Петък, 06 Юли 2018 10:03\nРазводът през очите на детето\tС какво искам да ме запомнят децата ми


Alto Lido 4*, Madeira, Portugal - Хотели на о.Мадейра - Antea Travel | Antea Travel\nAlto Lido 4*, Madeira, Portugal\nХотелът се намира в местността Лидо. Разположен е близо до обществените плажове, с разкошна панорама към Атлантическия океан. Разстоянието до центъра на Фуншал е 2 км. Около Alto Lido, се намират най – атрактивните ресторанти, барове и магазини. Има директен достъп до крайбрежната улица.\nХотелът разполага с 311 стаи с директен изглед към океана, 173 – двойни стаи, 27 - апартамента, 101 студиа, 10 джуниър сюитс.\nВсички са снабдени с балкон, мини бар, климатик, кабелна телевизия, сейф, интернет.\nПАКЕТНИ ЦЕНИ - ALTO LIDO 4*, MADEIRA\nНастаняване, ВВ Възрастен не редовно легло Възрастен на допълнително легло Първо дете 2-10.99 год. на допълнително легло Единично настаняване\n06-13.06.2018 / 13-20.06.2018\nДвойна стая стандрт\n1594 1406 1270 2111\nПосочените цени са в лева, за пакет, с включени закуски.\nПолудневна екскурзия във Фуншал с включена входна такса за ботаническата градина и дегустация на вино - при минимум 25 записани туристи - €33 за възрастен и €28 за деца 2-10.99 год.\nЕднодневна екскурзия "Най-доброто от източната част на острова - Сантана" с включен обяд - при минимум 25 записани туристи - €53 за възрастен и €45 за деца 2-10.99 год.\nПолудневен хайкинг тур "Вале Параисо" - при минимум 25 записани туристи - €23 за възрастен и €20 за деца 2-10.99 год.\nВечеря в типичен ресторант "O Lagar" с фолклорна програма - при минимум 25 записани туристи - €45 за възрастен и €39 за деца 2-10.99 год.\nЕднодневна екскурзия "Най-доброто от западната част на острова - Порто Мониш" с включен обяд и входна такса за Кабо Жирао - при минимум 25 записани туристи - €55 за възрастен и €47 за деца 2-10.99 год.\nПолудневен тур "Ейра до Серадо" - при минимум 25 записани туристи - €25 за възрастен и €22 за деца 2-10.99 год.\nВечери за целия престой в хотел "Alto Lido" 4* (без включени напитки) - 288 лева за възрастен и 144 лева за деца 2-10.99 год.\nНапитки по време на вечерите в хотел "Alto Lido" 4* - 1/2 бутилка вино или безалкохолно или бира, вода и кафе или чай (за деца не се предлагат алкохолни напитки) - 100 лева за възрастен и 50 лева за деца 2-10.99 год.\nПакет обяд и вечеря за целия престой в хотел "Alto Lido" 4* (без включени напитки) - 557 лева за възрастен и 279 лева за деца 2-10.99 год.\nНапитки по време на обедите и вечерите в хотел "Alto Lido" 4* - 1/2 бутилка вино или безалкохолно или бира, вода и кафе или чай (за деца не се предлагат алкохолни напитки) - 200 лева за възрастен и 100 лева за деца 2-10.99 год.\n*Забележка - за лица над 69 г. автоматично се добавя доплащане за завишена застрахователна премия.\nХотелът разполага с ресторант „Four Seasons” (предлага обслужване до басейните и стаите). На разположение на гостите са също лоби бар и кафене, два външни басеина, един вътрешен, конферентна зала, тенис на маса, скуош, сауна, джакузи, стая за четене.


Продължаваме да се трепем! 16-годишен разби черепа на мъж заради забележка, мъж се застреля с ловна пушка | Порталът на Разлог::Информационният портал на Разложката котловина\nПродължаваме да се трепем! 16-годишен разби черепа на мъж заради забележка, мъж се застреля с ловна пушка\n29.01.2018 16:03 - Национални - Няма коментари\nТрагедиите в държавата нямат край. Мрачно ежедневие е затиснало всички ни.\nНепълнолетно момче е разбило черепа на 45-годишен мъж в Хасково. Инцидентът станал около 9:20 часа в петък на улица „Михаил Герджиков“ в града, съобщиха от областната дирекция на МВР.\nПристигналият на място екип на полицията установил самоличността на мъжа, а медиците констатирали, че е със счупен череп и хематом в мозъка. Впоследствие е транспортиран в болница в София с опасност за живота.\nСлед издирване хасковските криминалисти установили и задържали 16-годишно момче, заподозряно в извършването на престъплението. Свидетели разказали, че мъжът е направил забележка на няколко момчета, които вдигали шум в близкото кафене. Те отвърнали с реплики, а малко по-късно свадата прераснала в схватка с едно от тях. Когато момчето отвърнало след посягането на мъжа, той паднал на земята и си ударил главата.\nСъстоянието на пострадалия се е подобрило и вече не съществува опасност за живота му.\nЖена на 35 години е била открита мъртва, вчера, в семейния й апартамент в Троян, съобщиха от ОДМВР – Ловеч. 38- годишният й съпруг е задържан по подозрение, че при семеен скандал е причинил смъртта на жената. Зверското убийство се е случило в троянския квартал жк. „Лъгът“ в блок 5.\nСигналът за убийството е получен в РПУ-Троян около 2.35 ч. в неделя. В полицията се е обадил самият убиец – 38-годишният Георги К.


На първо четене: куче над 5 кг - задължително с повод | Клуб 'Z'\nВалери Симеонов поиска намордници и за най-малките домашни любимци\n03.07.2019, 12:01 ч.\nпоследна редакция 03.07, 12:21 ч.\nПочти единодушно депутатите одобриха днес на първо четене промени в Закона за ветеринарномедицинската дейност, предвиждащи по-строги мерки и санкции при разхождането на кучета.\nПромените са вследствие на поредицата нападения от домашни кучета, подчерта вносителката от ГЕРБ Десислава Атанасова.\nТе предвиждат всяко куче над 5 кг да бъде с повод при излизане навън и да не бъде пускано свободно, освен в частен имот или в специално оградени места.\nАко кучето пък е и "агресивно", се налага носене на намордник.\nПроменя се и глобата за нарушаване на това правило - досега тя бе 100 лв. независимо от провинението, сега ще е 300 лв. за водене без повод, 1000 лв. за разходка без намордник за агресивните животни, и 500 лв. за разходка на кучето около детски площадки и други забранени места.\nОсновните възражения на депутатите бяха във връзка с теглото на кучето - няколко души изтъкнаха, че няма как общинска полиция да се разхожда с кантар и да мери кучетата в парка. Атанасова подчерта, че това е законопроект на първо четене и ще търпи промени и предложи срокът между двете четения да се удължи на максималните 3 седмици, за да има обществено обсъждане и детайлни предложения от партиите.\nДруги народни представители започнаха да предлагат стандартните идеи - за забрана на отглеждането на "опасни" породи като ротвайлери и питбули без специално разрешение.\n"Всички тези практики, някои от които са и европейски, са належащи да бъдат обсъдени. Само дебати за санкциите не са достатъчни, трябват широки дебати", отбеляза Атанасова.\nИ подчерта, че законовите промени не са кампанийни, а вследствие на обществените очаквания.\n"Задължени са собствениците да ги водят на повод. Напоследък стана много модерно дори в чантите да си ги носят млади момичета", добави тя.\nЛидерът на НФСБ Валери Симеонов определи законовите промени като "неособено ефективни" и "плахи", като според него те ще доведат до обсъждане на въпроса в медиите, създаване на работни групи и в крайна сметка само "едно продължително говорене".\nТой има по-драстично предложение - да се слагат намордници дори на миниатюрните породи:\n"Ако искаме да имаме ефект, за да няма нахапани хора, няма как да минем без задължителното искане всяко куче да има намордник. Никакво значение няма колко е малко, колко е голямо."\nВ крайна сметка 145 от 150 депутати подкрепиха предложението, 5-има се въздържаха. Удължаването на срока между първо и второ четене бе подкрепено единодушно от 145 депутати.\nкучета, разходка, намордник, повод, закон, промени, Десислава Атанасова, Валери Симеонов, ГЕРБ, НФСБ


България на крачка от тъмночервената зона - trafficnews.bg\nЗаболеваемостта в Пловдив е 441 на 100 000 души, има достатъчно свободни легла\n18.10.2021 17:00 2648 0\nБългария е на крачка от тъмночервената зона. Заболеваемостта в страната на 14-дневна база е 493 на 100 000 души население, показва днешната справка на Националния център по заразни и паразитни болести.\nОбщо десет области вече са с най-високата заболеваемост – над 500 на 100 000 души. Това са София-град, София-област, Варна, Сливен, Стара Загора, Габрово, Перник, Кюстендил, Видин и Монтана.\n15 области са в червената зона, сред които и Пловдив. За изминалото денонощие в областта са регистрирани 52 нови случая, с което заразените от началото на пандемията стават 48 081. Заболеваемостта е 441 на 100 000 души. По данни на РЗИ въпреки нарастващия брой на болните, на този етап в лечебните заведения в областта има достатъчно свободни легла. Най-натоварена е Инфекциозна клиника на УМБАЛ „Свети Георги”, където от 220 легла са заети 170. В областта са разкрити 12 нови интензивни легла, тъй като те са по-големият проблем.\nЕдва две области в страната все още са в жълтата зона. Това са Плевен и Кърджали.\nОчаква се до края на деня или най-късно утре здравните власти да излязат с окончателно решение какви допълнителни мерки ще бъдат въведени. В петък главният държавен здравен инспектор предложи два варианта – ограничаване на работата на обществените обекти или достъп до тях със зелен сертификат.\nЗаболеваемостта в Пловдив вече е под 400 души на 100 000\n05.12.2021 12:00 Шефът на Пожарната с прочит на огнения ад на „Струма” 60\n05.12.2021 11:50 Израелски учени унищожават коронавирус за две секунди 378\n05.12.2021 11:30 Майка осъди Община Пловдив за 10 бона, детето ѝ си счупило ръката на площадка 430\n05.12.2021 11:11 Ген. Мутафчийски стана Рицар на годината 320\n03.12.2021 21:50 Стефан Бангото, намерен бит и завързан на дърво под Бузлуджа, пребил жестоко друг мъж ВИДЕО 59682


Мая Дългъчева - Мачете, слънце и непрестанно движение. Интервю с Нанси Морехон\nМАЧЕТЕ, СЛЪНЦЕ И НЕПРЕСТАННО ДВИЖЕНИЕ\nИнтервю с Нанси Морехон\nНа приема в Кубинското посолство, организиран в чест на Нанси Морехон, поетесата се съгласява да поговорим. Пийваме "Куба либре", естествено, а разговорът тече непринуден, на моменти се заливаме от смях... И понеже ми е интересно и съм потънала в него, онази половина от мозъка ми, която обикновено помни, този път е разсеяна. Вкъщи разбирам, че запис няма. Опитвам да го възстановя по памет, но за съжаление, не е всичко.\nНяколко дни по-късно, сутринта, преди да отпътува от България, Нанси Морехон прие да направим второ интервю.\nОнова, което предлагам по-долу, е опит за съчетаване на двата ни разговора. Надявам се събеседницата ми да прояви снизхождение, разбирайки, че всичко е непрестанно движение...\n- Чувала съм изказвания, че поетите са всъщност луди, че не е нормално човек да чувства по такъв начин и да се изразява така...\n- (Смее се.)Аз не се чувствам луда. Много бих искала понякога да съм, но не съм. А може и да съм, а да не зная... Шегувам се. Не, не смятам, че поетите са луди по една проста причина - поезията не е само еуфорично излияние на чувства, някакъв делириум, тя е и работа. В нея има техника, отношение и прецизност към думите, мислене, редактиране, много труд, докато на бял свят се появи истинско произведение на изкуството.\n- Присъствах на рецитала Ви в НДК и зная, че залата бе притихнала от начало до края. Това безспорно говори, че българската публика почувства и прие вашите стихове, духа на поезията ви... С какво свързвате Вие България за краткото време, в което сте у нас?\n- Да, аз също усетих приемането и съм много щастлива от този факт. Какво е България за мен? Ботев и Вапцаров, поемата "Пловдив" на Николас Гилен, Тамара (преводачката Тамара Такова) - момичето, което помня от студентските ни години в Хаванския университет, когато нито тя, нито аз сме мислели, че някога пак ще се видим, че тя ще превежда моите стихове... Това е като конкретика. А иначе, онова, което усетих, е, че българите са топли хора.\n- Никола Инджов разказва в свои спомени, че е чул Николас Гилен да казва на шега: "Вие, българите, сте кубинците на Балканския полуостров, а ние, кубинците, сме българите на Латинска Америка...". Какво е общото между българите и кубинците?\n- (Смее се.) Да, приликата между кубинци и българи е очевидна и многократно доказана. Николас беше човек с много остра мисъл. Аз също обичам да сравнявам света на народите от Балканите със света на народите от Карибския басейн. Общото е голямото и топло сърце... Много радостен смях предизвикват у мен думите на Николас Гилен, защото това е един от най-симпатичните начини да бъдат определени българите.\n- Разкажете нещо за общуването си с Гилен, което е променило начина Ви на мислене, тласнало Ви е напред...\n- Аз работих дълго време с него и помежду ни наистина имаше дълбоко приятелство, въпреки че като възраст имахме голяма разлика. От него научих много неща, той беше като учебник за мен. Но съм му особено благодарна за концепцията му за ролята на литературата в обществото. А също така от него научих, че авторът трябва да бъде изключително взискателен към това, което пише. Той беше много взискателен към своите неща. Връщаше се безспирно и преработваше текстовете си. И докато не възприемеше текста си като изцяло завършен, не го носеше в печатницата. Имаше много висок критерий за литературата и поезията. Не му беше достатъчно едно произведение да носи справедлива и хубава идея, ако тя е защитена слабо и глупаво като литературна форма. Не понасяше това. Неговият принцип беше, че писателят трябва да пише добре! Той казваше също, че писателят не бива да забравя, че никога не е сам - той излъчва идеите си в средата, в която се движи: неговото семейство, неговите колеги, страната, в която живее...\n- Казвате, че творецът има родина, но творчеството - не. В този ред на мисли поезията днес гражданин на света ли е, или бездомникът на света?\n- По света има много бездомници, така че няма нищо лошо и да е бездомникът на света... В същото време е и гражданин на свата. Затова трябва човек да знае езици, много да чете, да опознава различни култури, както и да умее да изразява своите мисли... Но по-скоро поезията е над света - тя е друг, различен свят.\n- Може ли да се възпита, да се изгради метафоричното мислене, или човек се ражда с него?\n- Мисля, че се ражда с него. Аз поне съм се родила с него. Пиша от съвсем малка - от 9-годишна, и никой не ме е карал, нито насочвал... Може би само майка ми - тя ме насърчаваше да пиша. По-късно се срещнах с различни хора, всеки от които ми е давал нещо от себе си, научавала съм по нещо, но в самото начало, като дете, никой не ме е учил на това. Според мен човек се ражда с него.\n- У нас има негласно деление на поезията на "мъжка" и "женска". Съществува ли такова и у Вас?\n- Да, май навсякъде го има... Но за мен не съществува подобно деление. Аз лично деля поезията на добра и лоша. Има мъже, които пишат отвратително слабо, има и жени, които пишат великолепно и това се признава навсякъде. Може би жената е все още малко дискриминирана като пол. А освен това една жена отдава голяма част от енергията си на дома, на отглеждането на децата, което я заземява и прави по-трудно връщането й към себе си, вглеждането навътре, за да може да твори... Трудно не значи невъзможно обаче - аз съм жив пример за това.\n- А коя поезия е добра и коя лоша според Вас?\n- Няма смисъл да си губим времето и да анализираме лошата поезия. Качеството на поезията не бива да бъде свързвано с темите, които поставя произведението. Може да има добра поезия, която обаче на мен или на който и да било друг, не му харесва. Защо? Защото темите, които тя разработва, не го интересуват, не са му близки... Аз казвам, че стихотворението е добро, когато технически то е създадено правилно и добре. Така е. Това е едно безпощадно изискване. Ако вие пишете сонет, който няма 14 стиха, това не е сонет. Ако работите в свободен стих, трябва да използате ритъм, метафора... Това е арматурата на произведението, върху която се построява всичко останало... Ако тя липсва, няма стихотворение. Колкото и темата да е посветена на една благородна цел, ако произведението не показва, че авторът владее техниката, то е нищо. Просто защото няма произведение.\n- В един свой стих казвате: "Между сабята и карамфила обичам хора на утопиите..." Кои са хората на утопиите?\n- Това всъщност е цитат от големия испански поет Рафаел Алберти, който също е носител на "Златната корона" от поетичния фестивал в Струга. "Между сабята и карамфила" е заглавие на една много известна книга на Р. Алберти, публикувана в Аржентина през 40-те години. Това първо издание беше много красиво. Аз имах книгата, но я дадох назаем на една певица, която почина и така изчезна от ръцете ми. Необходимо е да се познава поетиката на Алберти, за да се разбере и това мое стихотворение. Тъкмо затова то е посветено на него. Аз защитавам утопиите, идеите във времето, в което живеем - време, което вече не е на Алберти. Идеите в наше време са възможните форми на промените и те могат да правят революции - според това как действат хората. Промените в самите хора променят и света... Аз вярвам, че един по-добър свят е възможен.\n- В този смисъл - хората на идеите идеалисти ли са? И ако са идеалисти, имат ли силата да променят света?\n- Всички хора по света можем да овладеем утопиите, можем даже да стигнем до небето!\nВсъщност и литературата представлява една голяма утопия. Всяко литературно произведение, независимо в какъв жанр пише неговият автор - поезия, проза, драматургия - текстът представлява абстракция, утопия. Тоест ние като автори предаваме на листа нашите идеи, нашите утопии. Всичко онова, което е във въображението на автора се превръща във факт, когато е написано на страниците.\nНапример, ако гледаме една картина, независимо дали е формална, или абстрактна, ние виждаме посланието, което ни изпраща художникът. Не е така в писането - там всеки човек вижда сам себе си, сам се въобразява в написаното. Така че всеки текст влиза в уникална връзка с читателя, всеки текст има своя единствен, неповторим читател. Разбира се, за да се разбере езикът на текста, написаното трябва да бъде на езика, който читателят умее да чете и да пише. Но знаете, че има много неграмотни хора по света, така че много хора нямат достъп до идеите, които носи писаното слово...\n- Как да стигнат тези идеи до неграмотните?\n- Трябва да се борим с неграмотността.\nВъпреки това има много национални култури, които притежават голяма устна традиция, обемно устно фолклорно творчество. И има литературни ценности, които се предават от едно поколение на друго именно по устен път. Аз мисля, че в съвременния свят трябва да има мост между тази устна традиция и писмената. Като не забравяме и дигиталното, електронното писане... Но вашият въпрос предполага реакция, алтернативна форма на това, как ще променим света. Не само ние, които раждаме идеите и работим с тях, а всички хора заедно трябва да го променим.\n- Какво бихте пожелали на българските поети?\n- Да виждат! Да гледат и да виждат. Не да витаят с поглед във въздуха и да чакат да се появят думите, а да наблюдават с изострени сетива, внимателно. И да усещат и пресъздават пулса на времето, в което живеят.\n- Ако трябва да обрисувате Куба с три думи, кои са те?\n- Веднага ви казвам - Куба е: мачете, слънце, непрестанно движение.\nМачете, слънце, непрестанно движение - не звучи ли и като определение за поезия?\nВ края на разговора поетесата ме моли да изключа диктофона и през смях казва едно стихотворение, с което е участвала в конкурс някаква поетеса от Салвадор. Стихотворението напомня леко неприличен виц - илюстрация за модерна лоша поезия. Няма да го напиша, разбира се. Пък и всеки от нас може да изрови от паметта си най-малко едно такова. За жалост.\nЗа щастие, срещаме и поети, които, като гледат, виждат. Все едно дали живеят на Карибите, или на Балканите - хубаво е, че ги има.


Grand Hira Resort, Neemrana - НАЙ-НИСКИ ЦЕНИ от agoda.com\nВиж всички 9 места за настаняване в Бехрор.\nNH-8, Delhi -Jaipur Higway, Neemrana, Behror- Rajasthan ,, Бехрор, Бехрор, Индия, 301709 - Покажи на картата\n"Awesome breakfast served hot and fresh from the kitchen , lu..."\nАко това, което търсите е хотел с добро местоположение в Бехрор, не се колебайте, а изберете Golden Tulip Neemrana. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Golden Tulip Neemrana Ви осигурява възможно най-комфортния престой. Гостите на хотела могат да ползват съоръжения като 24-часов рум-сервиз, безплатен WiFi достъп във всички стаи, 24-часова охрана, ежедневно почистване, достъп за инвалидна количка.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като телевизор с плосък екран, допълнителна баня, допълнителна тоалетна, телефон в банята, стойка за дрехи. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като открит басейн, детска площадка, детски клуб, градина. Когато търсите удобно и комфортно място за настаняване в Бехрор, изберете Golden Tulip Neemrana, който ще се превърне във втория Ви дом.\nВсички типове туристи (59) Двойка (18) Самостоятелно пътуващ (3) Семейство с малки деца (27) Семейство с големи деца (2) Група (9)


По пътя на отслабването | spisanievip.com\nДва месеца и цели 14 килограма по-малко! След доста лишения и много воля успях да се оттърва от тези проклети килограми. Пътят не беше лесен, пътят не спира до тук.., защото това не е просто диета, а начин на живот! Днес искам да Ви споделя моята история, за това как успях да се разделя с тези килограми чрез разделно хранене и редица принципи и навици, които си създадох. Искам да Ви покажа, че няма невъзможни неща и че с много воля и старание, човек може да постигне всичко, та дори това да се отнася за отслабване. Не всеки ще ме разбере, не на всеки тази статия ще му допадне, защото на много от Вас не им се е налагало да мислят за теглото и фигурата си, не им се е налагало да минават през каквито и да е лишения от храна, да заспиват гладни или постоянно да броят калориите.\nПреди да разбера, че няма вълшебна формула, с която мигновено да отслабна, изпробвах редица бързи диети, от които резултата беше вместо успешен, пълен провал. След зверски глад няколко дни, всичко отново опираше до храната и опустошаването и, след което и трупането на още, и още килограми. Всеки ден си казвах „от утре съм на диета“, затова нека днес да се наям, като за последно, но това утре все не идваше. Докато един ден не реших, че е крайно време да спра да се отказвам. Беше време да изпробвам до къде стига моята воля и желание да премахна проклетите килограми завинаги. И така, след разглеждане на какви ли не статии за различни режими и диети реших, че разделното хранене е най-добрият вариант за мен. Всичко звучеше толкова просто – ядеш всичко, без да смесваш отделните групи храни. Но всъщност началото не бе толкова лесно. Организмът ми бе свикнал да му угаждам с всичко и първите дни си искаше своето – крещеше за нещо сладко, нещо калорично. Но независимо, че гладът напираше, волята надделяваше. Започнах като следвах част от правилата за разделното хранене – сутрин закусвах плодове, обядвах след 12 само с един вид храна, вечерях не по-късно от 8 отново, с един вид храна. Започнах с по-големи порции, докато свикна. Знаех, че трябва и да пия много вода, а така я мразех, знаейки че има къде къде по-хубави напитки. Започнах с по половин литър на ден и всеки ден увеличавах по-малко. Напълно изключих безалкохолните напитки, всякакви сладки и тестени изделия. Казах си, че няма да слушам как сладките ме викат от шкафа.


СПЕЦИАЛНО ЗА ДЕБАТИ.бг, Александър Кашъмов: Политиците нямат достатъчно познания, за да реформират съдебната система (ВИДЕО)\nНачало България СПЕЦИАЛНО ЗА ДЕБАТИ.бг, Александър Кашъмов: Политиците нямат достатъчно познания, за да реформират...\nАдвокат Кашъмов, кое, според Вас, беше най-важното събитие тази година от гледна точка на съдебната система?\nИма поредица от важни събития, които могат да бъдат посочени. Едното е влизането в сила на промените в Административно-процесуалния кодекс, които до голяма степен орязаха правата на гражданите. По много дела хората бяха лишени от втора съдебна инстанция. По делата за достъп до информация мога да кажа, че това не стана толкова негативно за гражданите и другите заявители, колкото може би го замисляха управляващите. Защото гражданите продължават да печелят голяма част от тези дела за достъп до информация, което показва, че държавните институции не са открити.\nДруги събития са продължаващите усилия за съдебна реформа, които, за съжаление, не забелязваме да се увенчават с особени успехи. Този новоконституиран, през по-миналата година, Висш съдебен съвет, който всъщност, въпреки разделението на колегии, не можа да постигне това, което се очакваше. Виждаме продължаващи злостни нападки по отношение на реформаторите – тези, които се опитват да реформират съдебната система и да поставят на дневен ред този въпрос.\nПродължава непрозрачност по отношение на моралните казуси в съдебната система. Водят се няколко дела за достъп до информация от журналисти по казуси като „ЦУМ Гейт”, който се отнасяше до бившия главен прокурор и нов председател на Антикорупционната комисия. Там делата бяха доста.\nКазусът с председателката на САС, която по непрозрачен начин беше преразпределила съдебно дело и има нежелание да се предостави информация за това. Така че, можем да кажем, че тези казуси продължават.\nВидяхме избор на главен прокурор, респективно – на председател на КПКОНПИ. Тази Антикорупционна комисия, както и ние прогнозирахме ( не искам да бъда лош пророк), не заработи. Изглежда у нас няма среда и лидерство, за да може тя да заработи.\nРазбира се, във външнополитически план важно събитие беше отпадането на партньорската проверка на ЕК. Това може да отслаби още повече дисциплината и желанието за реформи.\nИма някои по-малко хубави новини: Конституционният съд се произнесе с решение, с което установи добър баланс между свободата на словото и защитата на личните данни, като обяви за противоконституционна една разпоредба от Закона за защита на личните данни. Това също беше една инициатива на група народни представители, но подхранена от становищата на „Програма Достъп до информация”. Ние, в продължение на две години, алармирахме, че има проблеми с тази разпоредба.\nВ кратък и съвсем сбит вид тези са някои от по-важните събития.\nСпоменахте избора на нов главен прокурор. Наскоро Венецианската комисия каза, че има нужда от промени в нашите закони, така че, да се ограничат правомощията на главния прокурор. Как обаче Вие разчетохте препоръките на Венецианската комисия и смятате ли, че те ще бъдат изпълнени?\nТрябва да призная, че не съм се задълбочавал в тези препоръки, но те са очевидни, с оглед на това какво представлява българската система. Според мен, през последните години ние все повече виждаме, че въпросът не е в това как са формулирани законите, а как се прилагат.\nКато че ли, това е най-важният извод. Аз мога да отговоря с един друг казус на съдебната система от тази година. Съдиите в Софийския градски съд, който е най-големият въззивен съд в страната, избраха своя номинация за председател на съда. ВСС одобри обаче неговият конкурент, който е избран с много по-малко гласове.\nТоест, това, което се направи през 2015г. (промяна в Конституцията) и 2016г. (промяна в Закона за съдебната власт), по какъв начин доведе до промяна в положителна посока? По никакъв, защото всъщност законът не се изпълнява според неговия дух и неговата цел. Така стоят нещата и с фигурата на главния прокурор.\nТова е един проблем, който съществува много отдавна и голяма част от хората, заемащи тази длъжност не са останали с добри спомени в очите на гражданите.\nЕдна от причините безспорно е дългият мандат, друга е голямата власт, липсата на отчетност, както и това, че няма пред кого реално да се отчита главния прокурор. Тази институция не е особено прозрачна, това го виждаме през призмата на отказите да бъде представена обществена информация. Трябва да има промени, трябва да бъде ограничена тази власт.\nКакви са механизмите, през които минава едно такова решение, е въпрос на широка обществена дискусия. Това, което, според мен, трябва да се случи и като че ли, не се е случило още, е да има дискусия в правните среди, затова как да се осъществи тази реформа. Истината е, че ние виждаме няколко промени, които обаче не водят до желаните резултати.\nПрипомням ви, че миналото десетилетие въпросът беше дали ВСС да стане професионален орган, направи се, но не видяхме голяма промяна. Сега виждаме разделението на двете колегии – съдийска и прокурорска. Имаше големи очаквания, но не видяхме промяна. Напротив, като че ли, прокурорската колегия сякаш може още по-лесно да бъде стегната и дисциплинирана от едно начало. Това води до проблеми в системата.\nРазбира се, тези проблеми са налице, но докато в нашата страна не се промени културата, няма да станат нещата. Истината е, че несъвършенства има във всяка една система, дори тези, които са известни като най-съвършени. Но, когато механизмът, дори да е несъвършен, но има желание и необходимата порядъчност и почтеност на хората, които стоят начело на системите, тогава нещата вървят по-добре.\nЗащо 6 влиятелни НПО-та, включително и вашето, поискаха оставката на Данаил Кирилов и очаквате ли да я получите?\nДействително нашите неправителствени организации отправиха един апел, който беше свързан с качеството на законовите изменения, които предложи министерството на правосъдието, за да бъде решен въпросът с разследванията по отношение на главния прокурор. Спомняте си, че месеци наред се създаваше една представа, че едва ли не, съществува необходимост да бъде осигурен способ за разследване на председателите на върховни съдилища – нещо, което изобщо не е било в основата на препоръки, нито е имало проблеми с тези председатели на съдилища, нито тяхната власт е като на главния прокурор. Тоест, за пореден път беше предложен един некачествен текст, който не водеше до резултатите, които обществото иска да види. А това е правосъдният министър. Това е личността, която трябваше да извърши тези промени.\nАз не искам да отварям страницата какво изобщо е направим г-н Кирилов за стабилността на българския правен ред, защото ние можем да кажем, че той стоеше зад промените в Административно-процесуалния кодекс, с които започнахме нашият разговор и които доведоха до заслабване в защитата на гражданите.\nТой стои в някои други казуси около съдебната система. Не стои добри. Така че, вероятно има причини да бъде поискана тази оставка. Ако тя не бъде дадена, аз пожелавам успех на управляващите, защото този воденичен камък ще продължи да ги тегли към дъното. Ако някой иска да управлява добре, да изпълнява това, което е обещал и да бута системата и държава към по-добро, не трябва да разчита на хора, които се опитват да правят нещо само за да заблудят гражданите и наблюдателите, а трябва да разчитат на хора, които имат реално желание за позитивна промяна и увереност, че могат да я постигнат.\nПрезидентът инициира дебати за промени в Конституцията, по отношение на съдебната система и в частност на прокуратурата. Смятате ли да му помогнете и какво ще го посъветвате да направи?\nОчевидно е, че моментът е назрял за един широк дебат на професионалисти затова какви промени са необходими в Конституцията, за да се балансира фигурата на главния прокурор. Само че, със сигурност не мога да отговоря на въпроса дали бихме застанали зад едни промени, защото е много важно как изглеждат те. Идеите са много различни. Този въпрос се коментира от много години.\nНе случайно досега не се е намерил вариант, зад който да застане достатъчно критична маса хора и специалисти. Въпросът е труден, защото от една страна ние имаме силната еднолична власт на главния прокурор, в една вертикална структура, където той е начело на прокуратурата. От друга страна, даването на повече самостоятелна власт на отделните прокурори по места, може да доведе до феодализация на тяхната дейност, нещо, което също сме виждали.\nТоест, не е лесно. Ако беше лесно, щеше да е станало. Това, което е важно, е да бъдат чути всички гледни точки и да може политиците също да присъстват, но не толкова със своята активност, колкото да слушат какво се случва в съдебната система, от какво има нужда и как участниците в процесите в нея виждат нейното реформиране.\nМоето впечатление е, че голяма част от политиците нямат нужните познания и опит за това, но и не желаят да ги придобият преди да преминат към законодателна инициатива. Това не е добре, защото това ще доведе до такива законодателни опити, които няма да бъдат решение на проблемите, а ще ги задълбочават.\nМежду другото, проблемите на системата се отразяват и на участниците. Тоест, дори самите политици нямат интерес да не реформират системата или да я реформират по един крив начин. Все пак знаем, че за да ушиеш костюм, трябва три пъти да премериш всичко, а не да го направиш крив.\nИмате ли информация какво се случва с делото на бившия кмет на столичния район „Младост”. В понеделник имаше поредно заседание по делото, но сякаш още е в задънена улица. Минаха две години от ареста на Десислава Иванчева и Биляна Петрова. Какво не стана ясно за толкова време, какви доказателства не се събраха? Изненада ни и решението на съда да запорира сметките на тримата обвиняеми – Иванчева, Петрова и Дюлгеров. По отношение на Биляна Петрова беше взето решение да се отпуска минималната работна заплата. Според българското законодателство, с какво трябва да живеят другите двама – Десислава Иванчева и Петко Дюлгеров?\nВсички подсъдими по това дело си имат адвокати и те ще вземат мерки по тези въпроси. Делото „Иванчева” е някак си заченато в някаква нечистоплътност, в една унизителна ситуация, в която тези две жени бяха изложени на показ като животни в зоопарка, при очевидно нарушение на правата им.\nТова дело е вече в съда, тоест оказа се, че някак си за прокуратурата, това дело е много чувствително. Като компенсация за липсата на обществено довери за това, което се прави по делото, се работи в посока за това да има цензура, да не се коментира. Нещо, което за мен не е приемливо в едно демократично общество.\nпредишна статияКуче подкара джипа на стопанина си и го паркира в басейн (видео)\nСледваща статияКой е виновен за инцидентите по пътищата?\nЦацаров отказа информацията, поискана от Лозан Панов за съдия Андон Миталов\nКПКОНПИ: Директорът на НЕК се оказа в конфликт на интереси


Районно мюфтийство – Монтана организира рамазанска вечеря ифтар в село Попица\nНа 26 май (неделя) вечерта Районно мюфтийство – Монтана организира ифтар за мюсюлманите от село Попица (Община Бяла Слатина).\nНа рамазанската вечеря, която се състоя в двора на джамията в селото, присъстваха около 40 човека от местната мюсюлманска общност. Официални гости на събитието бяха заместник главният мюфтия Ахмед Хасанов, началникът на Отдел „Административен“ в Главно мюфтийство Бейхан Мехмед, както и Бахри Изет – експерт в Отдел „Иршад“.\nДомакинът и районен мюфтия на Монтана Неджати Али приветства всички гости и представи официалните гости от Главно мюфтийство в София. Местните мюсюлмани бяха радостни да посрещнат заместник главния мюфтия Ахмед Хасанов за втора поредна година в село Попица. Той, от своя страна, също поздрави присъстващите, като подчерта значението на братството в исляма – онова, което не зависи от разстояния и други подобни величини и което може да събере на една трапеза, както в тази вечер, хора от различни населени места, различна възраст, различен пол.\nПо време на срещата беше поставен акцент и върху предстоящите летни коран-курсове за деца, които организира Главно мюфтийство и които ще бъдат стартирани след края на месец Рамазан.\nДомакинът Неджати Али се обърна към всички с пожеланието тези рамазански срещи да продължават и през идните години и да се провеждат по-често. Той изрази надеждата си, че с всяка изминала година повече хора ще осъзнават берекета, който носи със себе си свещеният месец Рамазан.


Какво трябва да знаем за обезщетения за закъснели или отменени полети?\nВ Европейският съюз съществува регламент (261/2004), който дава право на пътниците по редовни и чартърни полети да получат обезщетение при закъснял или отменен полет за пътувания до 5 години назад. Благодарение на този регламент десетки хиляди пътници получават обезщетения от авиокомпаниите всяка година. Нека разгледаме подробно условията и размерът на обезщетенията:\nИмаме право на обезщетение ако пътуването започва или завършва в Европейския Съюз, независимо дали полетът се изпълнява от авиокомпания регистрирана в Европа или в трета страна. За пример, ако имаме билет на Катарските Авиолинии от София до Доха и полетът ни закъснее имаме право да предявим претенция по регламента. Ако имаме билет от Доха до Токио на Катарските Авиолинии и полетът закъснее, нямаме право да предявим претенция.\nРазмер на закъснението\nАко пристигнем в крайната точка на пътуването с повече от 3 часа, имаме право да предявим претенция. Ако пътуваме с прекачване на един билет, важен е часът на пристигане в крайната дестинация, а не закъсненията на отделните полети по маршрута. За по-кратки закъснения нямаме право да претендираме за обезщетение\nРазмерът на обезщетението е фиксиран в регламента и варира в три граници – 250 евро, 400 евро, 600 евро на пътник в зависимост от разстоянието от началната до крайната точка на пътуването. За пример, ако пътуваме от София до Варна със самолет и полетът закъснее над 3 часа имаме право да получим 250 евро. Ако пътуваме от София до Ню Йорк с прекачване и пристигнем в Ню Йорк 3 часа по-късно от часът отбелязан в билета, имаме право да получим 600 евро.\nПричини за закъсненията\nРегламентът дава права и на авиокомпаниите да отказват изплащане на обезщетения ако закъсненията се дължат на независещи от тях причини. Такива причини са лошо време, стачки на летищен персонал, забавяне от ръководство въздушно движение и други такива. Ако причината за забавянето е повреда в самолета, то със сигурност имаме право да получим обезщетение.\nОсвен за закъснения, имаме право да претендираме за обезщетения и за отказан достъп на борда или анулиран полет. Отново анулацията трябва да бъде по вина на авиокомпанията и обявена по-рано от 15 дена преди пътуването. Ако имаме билет на Уиз Ер за след 30 дена и авиокомпанията ни изпрати съобщения че анулира полета, то ние нямаме право на обезщетение.\nКой изплаща обезщетенията\nОбезщетенията за закъснели полети се изплащат от авиокомпанията, чийто полет е причина за закъснението. Например, ако сте изпуснали връзката си до Ню Йорк в Амстердам и пътувате с билет издаден от КЛМ, но закъснелият полет от София до Амстердам е изпълняван от България Ер, то трябва да изискате компенсация от България Ер.\nВсеки пътник има право самостоятелно да предяви искане за компенсация директно към авиокомпанията. На сайта на авиокомпаниите има форми за контакт. Много пътници получават обезщетенията си по този начин. По наши наблюдения, доста по-голям обаче е броят на отказите. В много случаи авиокомпаниите отказват да изплатят обезщетения, въпреки, че пътниците имат право да ги получат. Най-често се дават неистински причини за закъснения, като целта е те да се обяснят с независещи от авиокомпанията причини.\nОсвен директно, пътниците могат да ползват и услугите на посредници, които срещу стандартна комисионна от 25% представляват пътниците пред авиокомпаниите. Съществуват както международни посредници, така и Български.\nTravelmix.bg препоръчва услугите на посредникът Claimhelp.eu, като компания с висок процент на спечелени искове. Една от причините за този успех е, че Claimhelp.eu са базирани в България и имат необходимата юридическа експертиза за спечелване на искове от името на Българските пътуващи. Компанията завежда и печели съдебни искове срещу авиокомпаниите в случаите когато отказите за изплащане на компесанциите са неоснователни.\nTravelmix.bg е партньор на Claimhelp.eu и съдейства на пътниците в получаване на обезщетения за закъснени или отменени полети по Европейския регламент (261/2004). Ако имате случай на закъснял или отменен полет през изминалите 5 години, изпратите ни е-мейл с повече информация на office@travelmix.bg и ще Ви съдействаме.


10 филма, в които актьорите са наистина влюбени един в друг – II част | LifeStyle Framar.bg\nНачало › Лайфстайл › За свободното време › Светски шум › 10 филма, в които актьорите са наистина влюбени един в друг – II част\n10 филма, в които актьорите са наистина влюбени един в друг – II част\nВ Холивуд сватбите между обичани актьори са нещо напълно нормално. Те се срещат на снимачната площадка на някой филм, влюбват се и в последствие стават семейство. Невероятно е да гледаш филм, в който чувствата и любовта между актьорите са истински. Вижте някои от тях.\nВ ритъма на танца, 2006\nМного от нас обичат да гледат отново и отново този невероятен филм, не само защото ни кара да танцуваме. Друга основателна причина са наистина влюбените очи на Чанинг Тейтъм и Джена Дюан. Актьорите по-късно се женят и днес имат дъщеричка.\nДни на грохот, 1990\nПомните ли началото на кариерата на актрисата Никол Кидман? Когато тя все още имаше буйни, червени къдрици? Точно тогава я срещна и Том Круз – по време на заснемането на филма "Дни на грохот". И не я изпусна. Екранният романс бързо се пренесе и в реалния живот. По онова време актьорите се превърнаха е най-ярката двойка на Холивуд.\nВ този филм привлекателният Джъд Лоу не изпитва никакви затруднения да играе Казанова. Също така лесно той засне и сцените със Сиена Милър. Но причината е много проста – привличането между тях не е само по сценарий и отношенията им в реалността се развиват също толкова бързо, колкото и на екрана.\nМисис и мистър Смит, 2005\nИма ли нужда въобще да изясняваме нещо тук? На горната снимка виждаме нашите любими актьори Брад Пит и Анджелина Джоли по време на заснемането на този знаменателен филм. Всички знаем какви бяха последствията от него: 12 години брак, 3 биологични деца и още 4 осиновени!\nНевероятният Спайдърмен, 2012\nЧаровният "Спайди" Андрю Графийлд също както и героят му, попада в мрежите на любовта с екранната си партньорка Ема Стоун. Двойката все още е заедно.\n10 филма, в които актьорите са наистина влюбени един в друг – I част\n14 факта за легендарни филми, които ще ви изненадат – II част\n11 звезди, които не носят бельо\nТренировъчна програма на Силвестър Сталоун\nпреди 292 дни, 36 мин.\nпреди 622 дни, 1 час и 39 мин.\nпреди 4 дни, 2 часа и 45 мин.


Барак Обама с призовка за... съдебен заседател | Dnes.bg Новини\nБарак Обама с призовка за... съдебен заседател\nЖребият обаче го отхвърли като много други кандидати\nОбновена: 9 ное 2017 10:34 | 9 ное 2017 07:30, Камелия Цветанова\nБившият президент на САЩ Барак Обама се яви в съд на Чикаго в отговор на призовка за подбор на състав съдебни заседатели, предаде БТА като цитира Франс прес.\nОбама обаче бързо напусна залата на съда, след като бе отхвърлен на случаен принцип подобно на много други потенциални съдебни заседатели, съобщи местният вестник "Чикаго трибюн".\nБившият президент пристигна с автоколона, придружен от телохранители, и бе очакван от някои свои съграждани, които носеха бройки от негови книги за автограф.\n"Благодаря на всички, че сте съдебни заседатели. Или поне, че сте готови да го направите", каза бившият президент от Демократическата партия.\nОбама не е първият американски президент, чието име излиза при теглене на жребий за привикване на граждани за участие в състав съдебни заседатели.\nПредшественикът му в Белия дом Джордж Уокър Буш се яви на призовка през 2015 г. в Далас, щата Тексас, но също не бе приет за съдебен заседател.\nСемейство Обама продължава да живее във Вашингтон след края на мандата на Барак Обама през януари, но Барак и Мишел Обама притежават къща в Чикаго.\nОще по темата: Барак Обамапризовкасъдебен заседател\nпознаи кои преди 1 година\nАс желая много добро на Барак Обама и дано му проварви.\nеиииииииииииии преди 1 година\nкак е по редно да се каже Барак Обама или Баракобама .\nшун шун шавин преди 1 година\nда си съдебен заседател може и да е за лошо дава ти правото да съдиш но съм сигурна че Барак Обама ще е добър.\nОмаба, това някакъв нов вид микроорганизъм ли е?\nИ като прочетеш надолу, "високия стил" на повествованието, направо да ти настръхне перушината!\nСъдебната система в САЩ е една от най-примитивните в света. Шансът да те тикнат в затвора неграмотни и предубедени съдебни заседатели е голям, всичко е като на лотария\nПоследното изречение е особено смислено и граматически правилно. Нямам думи... Журналистика, брат\n"Барак Омаба с призовка.." - некадърници, дори и едно име не може да препишете без грешка. Я, то било камелчето, Камелия, още ли те държат на работа. То некадърниците се събират, те не се гонят.\nOмаба, Обама, все тая\nкаквото е ли е ее е преди 1 година\nто не може Барак Обама без някое испълнение. почти каквото и да е ще е известно !\nднес.бг, вие пренаписахте историята...За първи път чува това име!!\nТова е старо,да не ви свършиха анти Руските статии че публикувате стари такива.\nтои ще оспее тои е умен знам че ще се справи


21 октомври 2021 | 18:24\nОколо 60 хулигана, които са ултраси на нидерландския Фейенорд, сътвориха неочаквана глупост в сряда късно вечерта. Те са разхождали по улиците на града с надеждата да срещнат фенове на Унион Берлин преди мача между двата тима в Лигата на конференциите тази вечер и да предизвикат бой. Около 22 часа местно време хулиганите разкрили и нападнали група германци, които вечеряли в ресторант. Оказало се, че това е била официалната делегация на Унион, в която са били и 57-годишният президент Дирк Цинглер, както и 54-годишният генерален директор Оскар Кошке. Пресаташето на Унион Кристиан Арбайт разказа да инцидента.\n"Беше абсолютно сюрреалистично. Сложиха си маски и ни атакуваха. Масите полетяха във въздуха, всичко стъклено се счупи!" Терорът е продължил 4 минути, преди появата на полицията, като един от хулиганите е бил арестуван на място. За щастие, не е имало ранени, освен една служителка на Унион, която е била откарана в болница заради проблеми с кръвообращението. От Унион вече предупредиха феновете си да се съберат на едно място и да чакат автобуси, които ще ги откарат директно на стадиона.\nОт Фейенорд осъдиха остро случващото се. Клубът смята, че не може хора с подобно агресивно поведение да се наричат фенове на Фейенорд и се надяват органите на реда да открият и накажат провинилите се за "този скандален случай на обществено насилие".


Вариантът на Samsung Galaxy S10 5G се предлага 6.7-инчов дисплей, 6 камери и 3D сензор | | Новини за мобилни технологии: таблети, смартфони и други мобилни джаджи\nВариантът на Samsung Galaxy S10 5G се предлага 6.7-инчов дисплей, 6 камери и 3D сензор\nСкорошен доклад разкри, че след пускането на трите Варианти на Galaxy S10, Samsung също ще представя 5G вариант на телефона. Wall Street Journal и южнокорейски ET News публикацията сподели някои жизненоважна информация за напредналите 5G модел на Galaxy S10.\nНомерът на стартовия модел на Galaxy S10 е SM-G970x. Предполага се, че има 5,8-инчов дисплей. Най- Моделите SM-G973x и SM-G975x ще бъдат първокласни варианти на Galaxy S10. Очаква се SM-G973x да има 5.8-инчов екран, докато SM-G975x може да се предлага с 6,4-инчов дисплей.\nСпоред WSJ, четвъртият модел на Galaxy S10 5G е вътрешно известен като Beyond X и ще бъде пуснат в празнуването на 10-ата годишнина от гамата на Galaxy. Моделът номер на смартфона все още не е известен, но се носи слух разполагат с масивен дисплей от 6,7 инча. Той ще бъде оборудван с шест камери, от които четири ще бъдат поставени отзад и две ще се предлага отпред.\nET News твърди, че четвъртият обектив в задната част на Galaxy S10 може да бъде камера с време на полет (ToF), която ще позволи 3D засичане на устройството. OPPO R17 Pro разполага и с ToF камера, своя двойна настройка на камерата. Камерата ToF на Galaxy S10 5G изданието може подпомагат навигацията с жестове и създават разширена реалност (AR) преживявания като практически носенето на нови дрехи преди покупка или практически се опитва нова мебел на различни места около къща.\nПрочетете още: Премиумът и скъпият Samsung W2019 в ръце на снимки\nВръщайки се към информацията, разкрита от WSJ, Galaxy S10 5G вариант може да поддържа и обратното безжично зареждане. Това функция ще позволи на потребителите да зареждат безжично други устройства от поставяне от задната страна на Galaxy S10 5G. Споменатата характеристика е наличен на скоро стартирания Huawei Mate 20 Pro. Проучване на скоростта на зареждане на обратната безжична връзка функция за зареждане на Mate 20 Pro разкри, че може да е трик тъй като поддържа зареждане при 2.5W. Да се надяваме, Galaxy S10 5G модел поддържа поне 10W обратно безжично зареждане.\nОчаква се Samsung да дебютира и четирите варианта на Galaxy S10 в средата на февруари. Само три от тях обаче ще удрят първо на пазара. Моделът Galaxy S10 5G е наклонен за пускане в пазара на пазара до края на Q1 или началото на Q2 2019, когато 5G мрежите станат активен.\n(източник 1, 2 | чрез 1, 2)


Водата може да тече нагоре : Chronicle.bg\nchronicle.bgХроникаПромоАвио Водата може да тече нагоре 12 август, 2014 14:38 | от chronicle.bg\nВодата може да тече нагоре. Доказаха го учени от Масачузетския технологичен институт, съобщи News7.\nЕкип от инженери е изобретил материал с хиляди миниатюрни галванизирани метални власинки на повърхността, които могат да се движат в отговор на промени в магнитното поле. Когато полето се премести, власинките го следват и заедно създават сила, която може да накара течност да се движи в нетипични посоки. Дори по вертикална повърхност водата тръгва нагоре, привлечена от магнитното поле и въпреки законите на гравитацията.\nЕкипът публикува впечатляващо видео на вода, която тече нагоре.\nУчените обаче смятат, че изобретението им може да има далеч по-практични приложения.\nМатериалът би могъл да функционира като транспарант, който блокира определено количество светлина. В бъдеще той би могъл да се използва за направата на водоотблъскващи прозорци за домовете и автомобилите, отбелязват те.\nВодата може да тече нагоре


Нощният управител по БНТ и онлайн – сериал с Хю Лори\nОт понеделник – 2.04.18\n22.00 – НОЩНИЯТ УПРАВИТЕЛ /Великобритания, 2015 г/ 14 – 8 х 45 мин\nСценарист: Дейвид Фар. Режисьор: Сузан Биър. Оператор: Майкъл Снайман. Музика: Виктор Рейес. В ролите: Том Хидълстън, Хю Лори, Оливия Коулман, Том Холандър, Елизабет Дебики, Дъглас Ходж и др.\nБритански агент „под прикритие“ влиза в живота на милиардер, свързан с нелегална търговия на оръжие в Средния изток.\n„Нощният управител“ е съвременна интерпретация на романа от Джон льо Каре, продуцирана от Инк Фактори, БиБиСи и мрежата АМС /Американска филмова класика/. Снимките са в Лондон, Египет, Мароко, Швейцария и основно – Испания /Майорка, Балеарски острови/.\n1 еп: Роупър е невъобразимо богат, с огромна власт, но е от най-големите престъпници в света. Търгува с оръжие и наркотици из целия свят. Безскрупулен и жесток човек, скрит зад благотворителна дейност, външна изисканост и законни сделки. Човешкият живот за него няма значение, а убийството е най-нормалното средство за решаване на проблем. Главният герой Пайн е нощен управител в луксозния хотел „Нефертити”. Той се запознава със Софи, която е любовница на Фреди Хамид, чието име всява ужас.\nВТОРНИК – 3.04.2018\n2 еп: Хамид е невероятно богат и безкрайно корумпиран. Семейството му притежава половината град Кайро. Софи и Пайн се сближават. Саймън Огълви е вторият човек в британското посолство. Тя моли Пайн да я свържат с него, за да предадат поверителне списък за доставка от фирма „Айрънпласт” на Роупър на различни видове оръжия, насочващи ракети, бойно отровни вещества за фирмата на Хамид. Софи е убита в апартамент „Хатшепсут” в хотела. Малко преди това в него пристига Роупърт с любовницата си и хората си.\nСРЯДА – 4.04.2018\n3 еп: Роупър и свитата му, заедно с Хамид и хората му отиват с яхти на обяд в отдалечено заведение. Откъм морето ги атакуват със стрелба. Това са албанци, които отвличат за заложник едно от децата в компанията. Искат огромен откуп и тогава ще пуснат момчето. Пайн успява да се внедри сред приближените на Роупър. След като спасява живота на сина му той се ползва с безрезервното му доверие. Но въпреки това Роупър му прави капани и го проверява непрекъснато.\n4 еп: Джед е изключително красивата жена на Роупър. Той живее с нея след като я спасява от мизерен и унизителен живот. Но тя му е покорна робиня. Има своя тайна, която тя упорито крие от него. Между нея и Пайн се поражда връзка, която не е само приятелска. Това също крият от Роупър. Но един от доверените му надушва, че нещо става. Той подозира Пайн и в предателство.\nСРЯДА – 11.04.2018\n5 еп: Роупър замисля сериозна операция, за която му трябва „сламен човек”. Избира това да е Пайн. Ще бъде под името Андрю Бърч – търговец, предприемач с прилична професионална биография, който търгува със земеделска техника и гарантира бързи печалби. Пред всички обявява, че Пайн е вече част от тях. Неговата връзка с тайните служби е бременна жена, която единствена знае за него. Тя се тревожи от огромния риск, на който се подлага покрай тази сделка.\nПОНЕДЕЛНИК – 16.04.18\n6 еп: Действието се пренася в Истамбул. Джед изцяло се доверява на Пайн и вече е влюбена в него. Устройват клопка на стоката, но се оказва, че Роупър ги е надхитрил. Английските служби са бесни, че са подведени и използвния ресурс е бил напразно. Но всичко води до факта, че висши служители на англичаните са в комбина с Роупър отдавна. Така го прикриват.\nВТОРНИК – 17.04.2018\n7 еп: Роупър заедно с хората му са във военен лагер в Сирия. Джед е единствената жена там и се чувства унизително. Тя започва да чувства, че е в смъртна опасност. Пайн разкрива пред Джед, че е изпратен от британското разузнаване да следи оръжейната сделка на Роупър. Тя решава да му помогне. И понеже всички търсят предателя, Пайн й казва да натопи Корки. А той е единственият, който подозира Пайн. Камионите с оръжие пътуват към сирийската граница. Свръзката на Пайн успява да уреди там конвоят да бъде спрян и претърсен от английски войници.\nСРЯДА – 18.04.2018\n8 еп: Роупър връща съпругата на един от доверените си, за да шпионира приятелката му Джед. Пайн успява да убие Корки без да бъде заподозрян. След провала на акцията с конвоя на границата, Пайн и партньорката му остават без подкрепа. Тя иска да го изтегли, но той отказва, защото са близо до целта. Пристигат документите за доставката и Роупър ги прибира в сейфа си. Джед успява да види кода и Пайн се сдобива със списъка. Но Джед е разкрита, пребита и затворена. Следва напрегната и динамична развръзка на филма.


Хотел Перун - Елена - Топ Цена - Оферти и Мения - VIPoferta.bg\nмнения за Хотел Перун - Елена\nХотел Перун е с възможност да посреща по-големи групи туристи или екскурзианти. Намира се на централната улица на града. Разполага с петдесет места, разпределени в единични, двойни стаи, тройни и апартаменти с четири и пет места. Всяка стая е със самостоятелен санитарен възел. Оборудвана с телевизор с кабелна телевизия и мини-бар.\nМеханата е със сто места, обзаведена в традиционен битов стил. Тук можете да вкусите прословутите еленски специалитети – бут по Еленски, филе "Елена" и Еленска сливова ракия. На просторна тераса е разположена лятната градина към хотела, която е с осемдесет места. На партера е работи денонощно лоби бар за сутрешно кафе, чаша питие преди лягане или среща с приятели. Тук се намира и малък търговски център. През лятото гостите могат да ползват безплатно басейна и другите услуги които предлага хотел Централ, намиращ се само на 300 метра – сауна, фитнес, професионален масаж.\nУдобства в Хотел Перун - Елена\nул. "Иларион Макариополски" №32, Елена\n06151 *** 0886 2 *** Виж номера\nHot Spot Струва си. преди 5 години\nпетя стефанова Страхотно е преди 4 години\nKaloyan Gangov Nice hotel, the rooms are cheap and youre in the center of the town преди 5 години\nна Коринова преди 4 години\nDora Pondalova преди повече от 5 години\nЦени в Хотел Перун - Елена\nстудио 3 2 60 лв 60 лв 60 лв 60 лв 60 лв\nКомплекс Ристаните - Елена ***


Кафемашини за вграждане на ТОП цени — Техно Микс\nSmart Осветление Philips\n-7% Кафемашина TEKA CML 45\nRegular Price: 2 947,00 лв.\nСпециална цена 2 740,71 лв.\nКафемашина BOSCH CTL636ES1\nКафемашина NEFF C15KS61N0\nКафемашина MIELE CVA 6431 A ED clean Steal\nКафемашина MIELE CVA 6401\nКафемашина MIELE CVA 6401 A OBSW\nКафемашина MIELE CVA 6401 A HVBR\nКафемашина MIELE CVA 6401 A BRWS\nКафемашина MIELE CVA 6800 EDSL INOX\nКафемашина MIELE CVA 6805 EDSL INOX\n6 900,00 лв.\nКафемашина MIELE CVA 6805 OBSW\nКафемашина MIELE CVA 6805 HVBR\nКафемашина MIELE CVA 6805 BRWS\nДенят на повечето българи започва с чаша сутрешно топло и ароматно кафе, помагащо им да се събудят и да започнат деня си с усмивка. За да стане напитката хубава обаче е нужно тя да бъде направена от качествена кафемашина. По-долу ще разгледаме популярните варианти, начините за поддръжката им и техническите предимства.\nКои са най-популярните модели\nВ момента на пазара съществуват няколко добри и предпочитани кафемашини, които ще разгледаме и опишем накратк\nSiemens CT636LES1 - позволява направата на няколко вида кафе, а също има и невероятно стилен съвременен дизайн. Снабдена е със защита от случайна употреба на деца, притежава метален корпус и страхотна съвременна функционалност.\nBosch CTL636ES1 - характерното в случая е наличието на множество улесняващи потребителя опции, лишаващи го от ангажираност по време на работа. Това е например самопочистването.\nSmeg CMSC451 - принадлежи към серията Linea и притежава повече опции от предишните две машини. Разполага със система за автоматично измиване, икономия на електроенергия, многоезичен LCD дисплей и други.\nHotpoint-Ariston MCK 103 X / HA - характеризира се с използването на изключително здрави и надеждни материали, а в сглобката липсват скърцания и хлабави звена. Притежава функция за самопочистване, регулиране твърдостта на водата, определяне степента на смилане на зърната и т.н.\nКак се поддържат\nЗа да работи дълго една кафемашина и да не създава излишни главоболия на собственика си, тя трябва да се обслужва правилно. За целта, качественото и редовно почистването е от важно значение. Тъй като всеки модел си е с индивидуални инструкции за цялостно обслужване, ние не можем да дадем универсални насоки, но съветваме внимателно да четете инструкциите и препоръките на производителя и да ги спазвате.\nТова ще гарантира дългогодишната безпроблемна експлоатация на новата Ви придобивка. Винаги добре почиствайте контейнера от остатъчни отпадъци, измивайте филтрите и промивайте цялата система с чиста вода. Предлагат се дори и специални почистващи таблетки, разтварящи се във водата и така процедурата е по-ефективна.\nКакви са техническите предимства\nНие ще разделим предимствата от употребата на тези продукти на няколко основни части:\nудобство - тези страхотни домашни уреди са пригодени за вграждане в мебелите на помещението, позволявайки цялостното вписване в интериора, без заемане на излишно пространство от помещението. Те в голяма степен са автоматични и не Ви ангажират излишно;\nефективност - съвременните подобни устройства имат толкова много и разнообразни функции, че почти може да се каже, че са роботизирани, ангажирайки собственика си възможно най-малко. Правят напитката за секунди, а вкуса и качеството са на най-доброто ниво, доставяйки наслада от консумацията;\nпочистване - всички компоненти за измиване и обслужване са лесно сваляеми и достъпни без особени усилия. Много от по-високия клас дори са снабдени със система за самопочистване;\nдруги - управлението се извършва изцяло от предния панел, а подвижните компоненти се изтеглят от горната страна, което трябва да е съобразено при избора на подобен уред.\nКолко бара налягане е необходимо за хубаво кафе\nНай-популярния тип към днешна дата е еспресото и измерителят, че то е направено както трябва е неговият каймак. Колкото по-дебел и гъст е той, толкова по-добре. За да се постигне този ефект е необходимо налягането да е девет бара, като така е установено, че става най-добрата и подходяща тонизираща сутрешна напитка.\nВ случай, че сте решили и вие да се сдобиете с качествена и евтина кафемашина за вграждане, заповядайте в онлайн магазина Техно Микс и изберете най-подходящия за вас модел на най-достъпни цени и с гаранция за качество. В случай, че изпитвате затруднения в избора или пазаруването, не се притеснявайте да ни потърсите по един от начините описани в сайта. Разполагаме с екип от експерти в областта, готови по всяко време да съдействат, така че очакваме Ви! Заповядайте!\n2 740 лв.\n© 2008-2017 Техномикс ООД | Карта на сайта


Седмичен общ хороскоп 15 февруари – 21 февруари 2016 - Lamqta.com - Lamqta.com\nНе се страхувайте от промени - сега е най-подходящото време за тях. През тази седмица за Вас може да се реши успешно въпрос, свързан с кариерата, но за сега е по-добре да не говорите със заобикалящите за своите успехи. В сряда е възможно да възникнат трудности и онова, което трябва да направите е, да изчакате няколко дни нещата сами ще си дойдат по местата, а обстоятелствата ще заработят във Ваша полза. Желателно е да не показвате на партньорите и колегите своята ранимост и емоционалност, защото това може да се окаже пречка в достигането Ви на целта.\nПрез тази седмица ще постигнете много, и всъщност ще успеете да реализирате всичките си планове. Истината е, че не трябва да прибързвате и да вярвате повече в собствените си сили. Не е за препоръчвате масови и увеселителни мероприятия. Времето е нестабилно и това не би се отразило добре на Вашето здраве. В общуването си с близките хора се постарайте да не бъдете резки и се въздържайте от саркастични изказвания. Накратко – пазете и чуждите и своите нерви. Почивните дни използвайте, за да се справите с домашните задължения но без напрежение и шум, като добре си подредите нещата.\nПрез тази седмица интересни хора може да Ви донесат голямо количество полезна информация. Успех ще имате само при нетрадиционен и творчески подход при решаване на всички проблеми. Може да бъдете сигурни: очаква Ви активизиране на личния живот. Отдавнашен познат ще прояви към Вас романтичен интерес. Може да се възстановят отдавна прекъснати важни контакти и връзки. Нови срещи ще Ви донесат примамливи перспективи.\nКъм всичко се отнасяйте по-леко и спокойно и не се заемайте с решаването на всички задачи, които по един или друг начин се изпречват на пътя Ви. Ще се наложи да проявите завидно търпение, защото в противен случай деловите Ви партньори може да се възползват от Вашата емоционалност и да провокират конфликтна ситуация. Събитията от четвъртък може да окажат голямо внимание на Вашето близко бъдеще. В края на седмицата ще се открие възможност да направите скок в кариерата си, ако съумеете добре да се представите в научна или творческа дейност.\nПрез започващата седмица Вашите чувства ще придобият дълбочина, а мислите Ви – възвишеност. Седмицата ще бъде много полезна, ако за работата си се нуждаете от вдъхновение. Ще бъдете посетени от муза. Дори и това да не Ви засяга, благодарение на прилива на творчески сили ще успеете да намерите нестандартно решение в сложна ситуация и да измислите нещо оригинално, което ще предизвика одобрението на обкръжаващите. Времето е изключително благоприятно за професионално израстване.\nНе просто сте длъжни, а направо ще бъдете принудени точно през тази седмица да доведете до край всичко, което сте започнали. Във вторник притокът на сили ще Ви даде възможност в буквалния смисъл да премествате планини и в живота Ви може да се реализират дори и онези желания, които сте смятали за неизпълними. Важното е, да не се съмнявате и да сте убедени, че всичко зависи от Вас. През почивните дни прекарайте повече от времето си в семеен кръг.\nПрез тази седмица е желателно да съпоставяте своите желания с възможностите, които имате, и да не обещавате това, което по никакъв начин не можете да свършите. Тези дни ще са проблемни за всеки, който не мисли за последствията от онова, което върши. Постарайте се да се съсредоточите върху най-главното, защото ако гоните два заека, няма да успеете да хванете нито един. Започва нов период във Вашето духовно развитие и затова не забравяйте да отделяте достатъчно време за себе си.\nОчаква Ви прилично възнаграждение за положения труд. Много от онова, което сте си планирали, постигате с лекота. На работа Ви ценят и уважават. В четвъртък разсеяността ще Ви пречи да се съсредоточите върху онова, което вършите, а това ще предизвика трудности в излагането на собствените Ви мисли, но всичко ще премине, щом си отпочинете. През почивните дни очаквайте интересни срещи и разходки на чист въздух в приятна компания.\nПрез тази седмица проявете упоритост и активност в работата и особено в изучаване на новостите и възможността да ги приложите. Желанието и помощта на близките хора ще Ви заредят с положителни емоции и ще Ви направи неуязвими за влиянието на външните фактори. Периодът е подходящ за търсене на нова работа, както и за смяна на дейността. В средата на седмицата ще имате важни срещи и запознанства. В никакъв случай не си вземайте работа за в къщи през почивните дни – не си заслужава!\nСитуацията на работното Ви място е доста объркана и затова май не Ви се полага пълноценен отдих. Ще се наложи да се задоволите с няколко кратки почивки за по цигара – и бегом обратно на работа... Старайте се да държите всичко, свързано с работата си под контрол, защото само така ще можете да заставите събитията да се развиват във Ваша полза. В сряда нови приятни обстоятелства ще въведат нещо в живота Ви, а това ще Ви накара да бъдете с оптимистична настройка. През почивните дни емоциите ще се редуват и ще са в изобилие. Постарайте се да не допускате резки изказвания.\nПрез тази седмица ще се убедите, че всяка пропусната дреболия може да доведе до непредсказуеми последствия. За да бъдете на висота, трябва предварително да обмислите всички детайли. С рискови планове и действия е по-добре да почакате, докато дойде подходящ момент. Вашата активност, изчистена от излишна емоционалност, ще донесе необходимите резултати. Приключете с всичко в предвидените срокове, и ще избегнете недоразуменията.\nТази седмица ще бъде изпълнена със събития запознанства с нови хора, срещи и пътувания. На работа авторитетът Ви се повишава, а това е добра инвестиция за бъдещето. Ще имате много интересна и разнообразна работа, но ще е по-добре ако я вършите в колектив, а не самостоятелно. В четвъртък неочакван обрат на събитията ще открие пред Вас нови перспективи. Петък е благоприятен ден за командировки и пътувания.